section_heading: Influencer marketing u Hrvatskoj
paragraph_text: Prema podacima regionalne platforme za influencer marketing Milenial na ovim prostorima ima najviše influencera dobi između 20 i 30 godina (63%). Između 14 i 20 godina ima 20% njih, između 30 i 40 ima 14% njih, a više od 40 godina ima 3% influencera. Prema spolu hrvatski influenceri dijele se 2:1 u korist žena iako muški influenceri u prosjeku imaju gotovo dvostruko više pratitelja. Najpopularnija društvena mreža influencera je Instagram koju koristi čak 83% njih. Slijede Facebook s 27% i YouTube 10%. Najmanje influencera koristi Twitter (5%), LinkedIn (1%) i Pinterest (1%). Najviše pratitelja po profilu ima društvena mreža YouTube (prosječno 32.000). Od kategorija influenceri se najviše prepoznaju u 'Lifestyle', 'Fashion', 'Travel', 'Beauty' i 'Blogging'. Kategorija s najviše pratitelja po influenceru je 'Videogames'. Zanimljivo je da ta kategorija ima najviše pratitelja na YouTubeu, a ne na Instagramu kao sve ostale kategorije.